Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: nyilvánosságáról szóló 1992. évi LXIII. törvény (Avtv.) 2. §
Paragraph Index: 959

2. pontja alapján az egészségi állapotra, a kóros szenvedélyre vonatkozó személyes adatok különleges adatnak minősülnek. Különleges adat kezeléséhez (ideértve a felvételt, tárolást, feldolgozást, hasznosítást, továbbítást is) a 3. § (2) bekezdése szerint az érintett írásbeli hozzájárulása szükséges, vagy az, hogy azt törvény elrendelje. Az adatvédelmi biztosi vizsgálat során azt kellett megállapítani, hogy a rendőrségnek volt-e jogszabályi felhatalmazása a panaszban említett — a betegek különleges adatait tartalmazó — nyilvántartások lefoglalására. Az Rtv. VIII. fejezete tartalmazza a rendőrség adatkezelésére vonatkozó szabályokat. A fejezet három részből áll, ezek: Általános szabályok (76—83. §), Bűnüldözési adatkezelés (84—89. §), és Államigazgatási adatkezelés (90—91. §). A 76. § (4) bekezdése alapján a rendőrség bűnüldözési és igazgatási feladatokhoz kapcsolódó adatkezelését egymástól elkülönítetten kell kezelni. Az Rtv. 80. §-a szerint: „(1) A rendőrségi adatot kezelő szerv — a büntetett előéletre vonatkozó, valamint a külön törvényben szabályozott államigazgatási feladatköréhez kapcsolódóan az ott meghatározott adatok kivételével — különleges adatot kizárólag a

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes